Document ID: /roh_data/filtered/fineweb-2-filterrobots_roh.jsonl.gz/11969

Il project da gieus olimpics d’enviern «Sion 2026» ha surmuntà in ulteriur obstachel. Ils criteris pretendids d’ina candidatura innovativa, nova e cun in potenzial naziunal sajan ademplidas, ha communitgà il comité suenter las examinaziuns dal project.
Swiss olimpic sustegn candidatura cun 8 milliuns francs
La candidatura è vegnida approvada dal comité executiv cun gronda maioiritad da 12 cunter 1 vusch. Unanima ha il comité alura decis da surpigliar in terz dal budget per la candidatura quai che munta 8 milliuns francs.
La decisiun dal comité executiv sto anc vegnir approvada dal parlament da sport il pli aut gremi da Swiss Olympic a la sesida dals 11 d’avrigl. La votaziun finala nua ch’ils gieus olimpics d’enviern 2026 han lieu vegn fatga dal Comité olimpic internaziunal l’atun 2019.
RR novitads 20:00